Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 1128/12/3309	Trenčín, 17.5.2013
EEČ : 2-28-109-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 35,00 € 
b.	Peňažná suma určená na všeobecne prospešné účely: 50,00 € 
c.	Suma odovzdaná štátu na peňažnú pomoc obetiam trestnej činnosti: 50,00 € 

Podľa § 220 odsek 1 písmeno b) Trestného poriadku obvinený XXXXX nahradil škodu, ktorú si poškodený XXXXX uplatnil v priebehu prípravného konania, a ktorú vyčíslil v sume 35,- Eur, pričom táto škoda mu bola v celej výške uhradená obvineným dňa 08.03.2013. 

Podľa § 220 odsek 1 písmeno c) Trestného poriadku obvinený XXXXX zložil na účet Okresnej prokuratúry v Trenčíne č. XXXXX sumu 50,- Eur na všeobecne prospešné účely, ktorá podľa vôle obvineného patrí štátu na pomoc obetiam trestnej činnosti a táto bude prevedená na účet Krajskej prokuratúry Trenčín č. XXXXX.       

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Dubnica nad Váhom pod spisovou značkou ORP-1724/DC-TN-2012.
dňa 29.11.2012 v čase okolo 21.45 hod. sa v byte číslo 10, ktorý sa nachádza na 4. poschodí obytného bloku číslo XXXXX na XXXXX ulici v Dubnici nad Váhom po predchádzajúcej slovnej výmene, vyhrozil zabitím s nožom v ruke svojmu spolubývajúcemu XXXXX, nar. XXXXX, trvale bytom XXXXX, XXXXX, voči ktorému s nožom v ruke urobil aj 3 až 4 výpady, ktorým sa poškodený vyhol a následne došlo medzi nimi k fyzickému kontaktu, pri ktorom poškodený utrpel drobné povrchové oderky na ľavom predlaktí, ktoré ho neobmedzovali v bežnom spôsobe života a vyžiadali si dobu liečby do 7 dní, pričom toto jeho konanie vzbudilo u poškodeného XXXXX dôvodnú obavu o svoj život a zdravie

Odôvodnenie: 
Uznesením povereného príslušníka Obvodného oddelenia PZ Dubnica nad Váhom sp. zn. ORP-1724/DC-TN-2012 zo dňa 11.02.2013 bolo podľa § 206 odsek 1 Trestného poriadku vznesené obvinenie XXXXX pre prečin nebezpečného vyhrážania podľa § 360 odsek 1, odsek 2 písmeno a) Trestného zákona s poukazom na § 138 písmeno a) Trestného zákona, na tom skutkovom základe, že 

dňa 29.11.2012 v čase okolo 21.45 hod. sa v byte číslo 10, ktorý sa nachádza na 4. poschodí obytného bloku číslo XXXXX na XXXXX ulici v Dubnici nad Váhom po predchádzajúcej slovnej výmene, vyhrozil zabitím s nožom v ruke svojmu spolubývajúcemu XXXXX, nar. XXXXX, trvale bytom XXXXX, XXXXX, voči ktorému s nožom v ruke urobil aj 3 až 4 výpady, ktorým sa poškodený vyhol a následne došlo medzi nimi k fyzickému kontaktu, pri ktorom poškodený utrpel drobné povrchové oderky na ľavom predlaktí, ktoré ho neobmedzovali v bežnom spôsobe života a vyžiadali si dobu liečby do 7 dní, pričom toto jeho konanie vzbudilo u poškodeného XXXXX dôvodnú obavu o svoj život a zdravie. 

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku, teda hranicu päť rokov.  

Obvinený, ako aj poškodený, s uzatvorením zmieru počas prípravného konania vyslovili súhlas. Obvinený slobodne, vážne vyhlásil, že spáchal skutok, pre ktorý je stíhaný. Súčasne obvinený XXXXX zložil peňažnú sumu na všeobecne prospešné účely vo výške 50,- Eur na účet Okresnej prokuratúry Trenčín č. XXXXX, ktorú prokurátorka považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvineným dňa 16.04.2013 vložená na účet Okresnej prokuratúry Trenčín. 
  
Poškodený XXXXX si v priebehu prípravného konania uplatnil nárok na náhradu škody, ktorú vyčíslil na sumu 35,- Eur, pričom uvedená suma bola v celom rozsahu poškodenému vyplatená obvineným dňa 08.03.2013.

Obvinený XXXXX nebol doposiaľ súdne trestaný ani odsúdený. Priestupkovo taktiež nebol riešený. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery, som dospela k záveru, že takýto spôsob rozhodnutia je dostačujúci. 
Pretože podmienky pre schválenie zmieru a zastavenie trestného stíhania sú splnené, rozhodla som tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Muríňová
prokurátorka